CELEX: 32015D0903
Language: mt
Date: 2015-06-10 00:00:00
Title: Deċiżjoni ta' Implimentazzjoni tal-Kummissjoni (UE) 2015/903 tal-10 ta' Ġunju 2015 dwar miżura meħuda minn Spanja skont id-Direttiva 2006/42/KE tal-Parlament Ewropew u tal-Kunsill li tipprojbixxi t-tqegħid fis-suq ta' mutur tat-tirqim tal-ħaxix manifatturat minn NINGBO SPARK TOOLS Co Ltd (iċ-Ċina) (notifikata bid-dokument C(2015) 3800) (Test b'rilevanza għaż-ŻEE)

12.6.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 147/23
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2015/903
   tal-10 ta' Ġunju 2015
   dwar miżura meħuda minn Spanja skont id-Direttiva 2006/42/KE tal-Parlament Ewropew u tal-Kunsill li tipprojbixxi t-tqegħid fis-suq ta' mutur tat-tirqim tal-ħaxix manifatturat minn NINGBO SPARK TOOLS Co Ltd (iċ-Ċina)
   
      
         (notifikata bid-dokument C(2015) 3800)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2006/42/KE tal-Parlament Ewropew u tal-Kunsill tas-17 ta' Mejju 2006 dwar il-makkinarju, u li temenda d-Direttiva 95/16/KE (1), u b'mod partikolari l-Artikolu 11(3) tagħha,
   Billi:
   
               (1)
            
            
               Spanja infurmat lill-Kummissjoni dwar miżura li tipprojbixxi t-tqegħid fis-suq ta' mutur tat-tirqim tal-ħaxix N1E-SPK-200 (CB200-08) manifatturat minn NINGBO SPARK TOOLS Co Ltd (iċ-Ċina), impurtat minn ADEO SERVICES (Franza) u mqassam fi Spanja minn LEROY MERLIN (Spanja).
            
         
               (2)
            
            
               Il-mutur tat-tirqim tal-ħaxix iġorr il-marka CE skont id-Direttiva 2006/42/KE dwar il-makkinarju.
            
         
               (3)
            
            
               Ir-raġuni wara din il-miżura hija n-nuqqas ta' konformità tal-mutur tat-tirqim tal-ħaxix mar-rekwiżiti essenzjali tas-saħħa u s-sikurezza stabbiliti fl-Anness I tad-Direttiva 2006/42/KE fil-punt 1.4.1 — Rekwiżiti ġenerali għall-mezzi li jilqgħu u l-mezzi ta' protezzjoni, fil-punt 1.4.2 — Ħtiġijiet speċjali għall-mezzi ta' lqugħ u fil-punt 1.7.3 — Immarkar tal-makkinarju, abbażi tal-fatt li d-distanza bejn il-parti li taqta' u t-tarf ta' lqugħ tal-għodda kienet iqsar minn 10 mm, bir-riskju ta' qtugħ.
            
         
               (4)
            
            
               Spanja infurmat lid-distributur b'dan in-nuqqas. Id-distributur ħa l-miżuri meħtieġa biex ineħħi mis-suq il-prodotti mhux konformi
            
         
               (5)
            
            
               Id-dokumentazzjoni disponibbli, il-kummenti espressi u l-azzjoni meħuda mill-partijiet ikkonċernati juru li l-mutur tat-tirqim tal-ħaxix N1E-SPK-200 (CB200-08) jonqos milli jissodisfa r-rekwiżiti essenzjali tas-saħħa u s-sikurezza tad-Direttiva 2006/42/KE. Għaldaqstant, huwa xieraq li l-miżura meħuda minn Spanja titqies bħala ġustifikata,
            
         ADOTTAT DIN ID-DEĊIŻJONI:
   Artikolu 1
   Il-miżura meħuda minn Spanja biex tipprojbixxi t-tqegħid fis-suq ta' mutur tat-tirqim tal-ħaxix N1E-SPK-200 (CB200-08) immanifatturat minn NINGBO SPARK TOOLS Co Ltd (iċ-Ċina), impurtat minn ADEO SERVICES (Franza) u mqassam fi Spanja minn LEROY MERLIN (Spanja), hija ġustifikata.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, l-10 ta' Ġunju 2015.
      
         
            Għall-Kummissjoni
         
         Elżbieta BIEŃKOWSKA
         
            Membru tal-Kummissjoni
         
      
   
   
      (1)  ĠU L 157, 9.6.2006, p. 24.